મુંબઈ: જર્ની ફિલ્મો માટે જાણીતા નિર્દેશક ઈમ્તિયાઝ અલીનું કહેવું છે કે, તે પોતાના ફેવરેટ એક્ટર અને દોસ્ત રણબીર કપૂર સાથે ફરી એકવાર ફિલ્મ બનાવવા માગે છે પણ હજુ સુધી આ અંગે કોઈ પ્લાનિંગ કર્યું નથી. રણબીર સાથે ‘રોકસ્ટાર’ અને ‘તમાશા’ જેવી ફિલ્મો બનાવી ચૂકેલા ઈત્મિયાઝે રણબીર સાથે ફરી એકવાર કામ કરવાની ઈચ્છા વ્યક્ત કરી છે. ઉલ્લેખનીય છે કે, અગાઉની બંને ફિલ્મોને બોક્સઑફિસ પર મિશ્ર રિસ્પોન્સ મળ્યો છે પણ આ ફિલ્મોનો એક અલગ ચાહક વર્ગ છે.